Jensen Wærum kom i tømrerlære i Randers, blev svend og gik på Teknisk Skole sammesteds. Han kom til [[København]] [[1874]] og blev dimitteret til [[Kunstakademiet]] af bygmester P. Paulsen og maler G. Lindstrøm, Randers i januar [[1875]]. Han gik derefter på Akademiet og fik i oktober [[1879]] tilladelse til at tage afgang, men tog den ikke. Han var tilknyttet [[Christian Hansen (arkitekt)|Christian Hansen]] og [[Ferdinand Meldahl]] som tegner, og det var samtidens stilarkitektur og dyrkelsen af den arkitektoniske dekoration, der prægede arkitektens stil. Han havde et godt greb om begge dele, hvorfor den succesrige [[Theophilus Hansen]] ønskede den unge, dygtige arkitekt til [[Wien]], som Jensen Wærum havde besøgt sammen med [[Italien]] i [[1882]]. Jensen Wærum afslog dog tilbuddet, da han allerede 1879 havde nedsat sig med egen tegnestue i sin hjemby, hvor der var mange opgaver at løse.
Personbillede_savnes Historie